नाडा अटोमोबाइल एसोसिएसन अफ नेपालले सामाजिक उत्तरदायित्व अन्तर्गत बुधबार नाडाकोतर्फबाट आइएमइ अटोमोटिभ्स प्रालिले उपलब्ध गराएको युएम कमान्डो २ सय ३० सीसीको मोटरसाइकलको साँचो ट्राफिक प्रहरीलाई हस्तान्तरण गरेको हो ।
दोलखाको नगरी जिरीमा ‘नेपाल लाटोकोसेरो तथा हुचिल उत्सव २०७४’ हुने भएको छ । प्रकृतिका साथीहरूनामक गैरसरकारी संस्था र युवा सञ्जाल जिरीको संयुक्त आयोजनामा यही माघ १९ र २० गते जिरीमा लाटोकोसेरो तथा हुचिल उत्सव हुने भएको हो ।
बिहीबार बिहानै डा. गोविन्द केसी रौतहट आएको हल्लाले प्रहरी प्रशासन डा. केसी कहाँ बसेका छन् भनेर खोजीमा व्यस्त देखिन्थे भने सञ्चारकर्मी पनि डा. केसी रौतहटको कुन ठाउँमा जाँदैछन् भनेर उनी बसेको स्थानको खोजीमा लागे । तर डा. केसी कतिखेर रौतहटको गढीमाई नगरपालिका पुगे न प्रहरीले पत्ता पायो न सञ्चारकर्मीले ।
सरकारले औद्योगिक नगरी विराटनगरलाई अस्थायी राजधानी तोकेपछि विराटनगरको निजी क्षेत्र हर्षित भएको छ । केही दशकयता आर्थिक रुपमा खस्कँदै गएको विराटनगरलाई अस्थायी राजधानी बनाएर सरकारले न्याय गरेको यहाँका उद्योगी व्यवसायीले प्रतिक्रिया दिएका छन् ।
नेपाल–भारत संयुक्त सीमा सर्वेक्षण टोलीद्वारा भइरहेको सीमा व्यवस्थापनमा विवाद देखिएको छ । वीरगन्ज महानगरपालिका– १ बजार छप्कैयास्थित ३९१ र ३९२ अन्तर्गतको सहायक सीमा स्तम्भ राख्ने क्रममा नेपालतर्फको दर्तावाला जग्गासमेत जाने भएपछि स्थानीयले विरोध जनाएका छन् ।
पञ्चकन्या गाउँपालिका–३ स्थित घलेभञ्ज्याङको अहिले पर्यटकीय गन्तव्यका रूपमा सम्भावना बढदै गएको छ । काठमाडौंबाट करिब ५० किलोमिटरको दूरीमा रहेको उक्त स्थानबाट विभिन्न हिमालका साथै मनमोहक दृश्यावलोकन गर्न सकिने हुँदा पर्यटनको राम्रो विकास हुन थालेको छ ।
पोखराको मुख्य पर्यटकीयस्थल फेवातालमा ढलको दूषित फोहोर पानी मिसिँदा पनि कसैको ध्यान जान सकेको छैन । फेवातालको नाममा स्थापना भएका दर्र्जनभन्दा बढी संघसंस्था र प्रत्यक्ष सरोकार राख्ने पोखरा–लेखनाथ महानगरपालिका कार्यालय भने यस विषयमा मौन छ ।
सरकारले चिसो तथा शीतलहरबाट मृत्यु भएका व्यक्तिका परिवारलाई जनही १ लाख रुपैयाँका दरले राहत दिने भएको छ । जिल्ला दैवी प्रकोप उद्धार समितिमार्फत गृह मन्त्रालयले दाहसंस्कार, काजकिरिया तथा आश्रित परिवारको अस्थायी जिविकोपार्जनका लागि प्रति मृतक परिवार १ लाख रुपैयाँ दिन लागेको हो । गृह मन्त्रालयका प्रवक्ता नारायणप्रसाद शर्मा दुवाडीका अनुसार मृतकको अभिलेख आइसकेपछि राहत सरकारका तर्फबाट सम्वन्धित परिवारलाई राहत उपलव्ध गराइने छ । गृह मन्त्रालयले स्थानीय प्रशासन मार्फत मृतकको नामावली संकलन जारी राखेको प्रवक्ता दुवाडीले जानकारी दिए ।
सरकारको अकर्मण्यताका कारण सवारी चालक परीक्षा (ट्रायल) पास गरेका अढाई लाख नेपालीले चालक अनुमतिपत्र (लाइसेन्स) पाउन सकेका छ्रैनन् । लाइसेन्स नपाउनेको संख्या २ लाख ५० हजारभन्दा धेरै पुगेको यातायात व्यवस्था विभागले जनाएको छ । नियामक निकायहरूले समयमा नै निर्णय नगर्दा सेवाग्राहीले समस्या भोग्नु परेको हो । देशभर हाल स्मार्ट लाइसेन्सको माग (नयाँ, नवीकरण र नेपालीकरणसमेत) दैनिक करिब ५ हजार छ ।
समाज परिवर्तन गर्नुपर्छ भन्ने मान्यताले काभ्रे जिल्लाको गोठेपानी गाविसबाट २०४२ सालमा पोखरा आएको लामा परिवार बौद्ध, हिन्दुसहितको धर्मको गुम्बा (मन्दिर) निर्माणमा जुटेको छ । लामा पदम कर्मा छेवाङ ८ वर्षको उमेरदेखि लामा बन्ने इच्छा र चाहानाले अघि बढेका उनी चर्चित लामा गुरुमात्र होइनन् उनीमा थाङका लेख्ने उत्तिकै कला छ ।
साढेतीन दशकदेखि असहाय जेष्ठ नागरिकलाई संरक्षण दिँदै आएको धनकुटाको मूलघाटस्थित विश्रान्ती वृद्धाश्रममा पूर्वाधार निर्माण भइरहेको छ ।
शनिबार आवास निर्माणको पहिलो चरणको काम सकेका चौतारा साँगाचोकगढी नगरपालिका–६ कि रेजिना तामाङले आइतबार वडा कार्यालयमा दोस्रो किस्ताका लागि फारम भरिन् । सरकारले पुस मसान्तभित्र फारम नभरे दोस्रो किस्ता नदिने घोषणा गरेकै कारण उनी हतारहतार आइतबार वडा कार्यालय आइपुगेकी हुन् ।
जिल्लाका गाउँपालिका र नगरपालिकाले केन्द्रबाट पठाएको बजेट कटौती गर्दै अनुत्पादक क्षेत्रमा लगाएका छन् । केन्द्रले जिल्लाका गाउँपालिका र नगरपालिकालाई कृषि, पशुपालन, उद्योग, सहरी विकासलगायतका क्षेत्रमा पठाएको बजेट कटाएर अनुत्पादक क्षेत्र सडक र अन्य क्षेत्रमा खर्च गरेका हुन् ।
पोखरा–काठमाडौं रुटमा संचालन हुने हाइस माइक्रो बसमा यात्रुहरू दैनिक ठगिने गरेका छन् । नेपाल सरकारले तोकेको भाडादरभन्दा माइक्रो बसले एक सय ११ रुपैंया बढी प्रतियात्रु असुल्दै आएको पुष्टि भएको छ ।
खोटाङ सदरमुकाम दिक्तेलदेखि दक्षिणी क्षेत्रको खोटाङबजार जोड्ने सडकमा गाडी गुडाइएको छ । सडक निर्माण भएको पाँच वर्षपछि बल्ल उक्त सडकमा गाडी गुडाइएको हो ।